**Τηλ: 28313 41304**

**typos@rethymno.gr**

Ρέθυμνο , 26 Σεπτεμβρίου 2023

Τη δυνατότητα να κάνουν εγγραφή των παιδιών τους στα Κέντρα Δημιουργικής Απασχόληση Παιδιών (Κ.Δ.Α.Π.) του Δήμου Ρεθύμνης, προσφέρει η Κοινωνική του Υπηρεσία, δεδομένου ότι υπάρχουν λίγες ακόμη θέσεις διαθέσιμες.

Προκειμένου λοιπόν να εξυπηρετηθούν οικογένειες συμπολιτών με ετήσια εισοδήματα κάτω των 15.000 Ευρω, η Κοινωνική Υπηρεσία αποφάσισε να κάνει δεκτές αιτήσεις που θα κατατεθούν και θα πληρούν τις προϋποθέσεις, (πληροφορίες στην ιστοσελίδα του Δήμου Ρεθύμνης ([www.rethymno.gr](http://www.rethymno.gr)) και ειδικότερα στο σύνδεσμο : <https://www.rethymno.gr/municipality/npdd>), για την δωρεάν φιλοξενία παιδιών ηλικίας 5-12 ετών στα ΚΔΑΠ.

Σημειώνεται ότι τα ΚΔΑΠ του Δήμου Ρεθύμνης είναι στελεχωμένα με εξειδικευμένο εκπαιδευτικό προσωπικό και προσφέρουν προγράμματα και πρωτότυπες δραστηριότητες για τους μικρούς φιλοξενούμενους τους όπως :

**Αθλοπαιδιές** (Μπάσκετ, Βόλλεϋ, Στίβος, Ποδόσφαιρο), Mini soccer -παιγνιώδης μορφή ποδοσφαίρου, Θεατρικό Παιχνίδι, Φιλαναγνωσία, Εκμάθηση Παραδοσιακών Χορών και Αναβίωση Εθίμων, Μουσικοκινητική Αγωγή (συνδυασμός μουσικής με κίνηση και λόγο), Εναλλακτική Μάθηση μέσω προβολής ντοκιμαντέρ και ταινιών, Χειροτεχνίες, Εικαστικά και Διαγωνιστικά ψυχαγωγικά παιχνίδια με χρήση οργάνων γυμναστικής

Τα παιδιά, μέσα από την καθημερινή συνύπαρξη και αλληλόδρασή τους:

* Μαθαίνουν την αξία της συνεργασίας.
* Κοινωνικοποιούνται, δημιουργούν φιλικούς δεσμούς και αποκτούν χρήσιμα συναισθηματικά εφόδια για τη μελλοντική κοινωνική τους ένταξη
* Ανακαλύπτουν τις δεξιότητές τους μέσα από ατομικές ή ομαδικές δραστηριότητες και εργαστήρια και εμπλουτίζουν το λεξιλόγιο τους.
* Γνωρίζουν τον εαυτό τους, καλλιεργούν την ενσυναίσθηση, την κριτική σκέψη
* Γίνονται υπεύθυνα μέσω της ανάληψης ρόλων
* Αξιοποιούν ευχάριστα και δημιουργικά τον ελεύθερο χρόνο τους
* Ενθαρρύνονται να εκφράζονται ελεύθερα.
* Ψυχαγωγούνται κι εκτονώνουν το άγχος τους.
* Αθλούνται, αποκτούν ευελιξία κινήσεων, συντονισμό και ταχύτητα.
* Νιώθουν ασφάλεια κι εμπιστοσύνη

Λόγω του περιορισμένου αριθμού των διαθέσιμων θέσεων, η Κοινωνική Υπηρεσία και η αρμόδια Αντιδήμαρχος Δρ Άννα Ελευθεριάδου – Γκίκα καλούν τις/τους συμπολίτισσες/-ες που επιθυμούν να προσφέρουν στα παιδιά τους την ευκαιρία να απολαύσουν τα οφέλη που προσφέρουν τα ΚΔΑΠ, να απευθυνθούν στην **κα Πολυχρονοπούλου Αντωνία, τηλ : 28310-22809 ή ηλεκτρονικά στο email: kdap.stavromenou@gmail.com**

**Από το Γραφείο Τύπου**